ଭେଲମାନାସେ ଆଲଫା

ଭେଲମାନାସେ ଆଲଫା, (ଇଂରାଜୀ ଭାଷାରେ  Velmanase alfa), ବିକ୍ରୟ ନାମ ଲାମଜେଡେ, ହେଉଛି ଆଲଫା-ମାନୋସିଡୋସିସ୍  ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ ।  ନିର୍ଦ୍ଦିଷ୍ଟ ଭାବରେ ଏହା ସାମାନ୍ୟରୁ ମଧ୍ୟମ ଧରଣର ଅଣ-କେନ୍ଦ୍ରୀୟ ସ୍ନାୟୁ ପ୍ରଣାଳୀର ଲକ୍ଷଣ ଥିବା ରୋଗରେ ବ୍ୟବହୃତ ହୁଏ ।  ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ଏକ ମାତ୍ରା ଔଷଧ ଦେବା ପୂର୍ବରୁ ଆଣ୍ଟିହିଷ୍ଟାମିନ ଏବଂ କର୍ଟିକୋଷ୍ଟେରଏଡ୍ ଦିଆଯାଇପାରେ ।

ଏହାର ପାର୍ଶ୍ୱ ପ୍ରତିକ୍ରିୟା ସାଧାରଣତଃ ସର୍ବନିମ୍ନ ଅଟେ । ଏଥିରେ ଆନାଫାଇଲାକ୍‌ସିସ ସ‌ହିତ ଆଲର୍ଜି ପ୍ରତିକ୍ରିୟା, ଜ୍ୱର, ମୁଣ୍ଡବିନ୍ଧା, ଗଣ୍ଠି ଯନ୍ତ୍ରଣା ଏବଂ ଓଜନ ବୃଦ୍ଧି ସହିତ ଅନ୍ତର୍ଭୁକ୍ତ ହୋଇପାରେ ।  ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ରେକମ୍ବିନାଣ୍ଟ ଲାଇସୋସୋମାଲ୍ ମାନବ ଆଲଫା-ମାନୋସିଡେଜ୍ ଏବଂ ନିଖୋଜ ଏନଜାଇମକୁ ବଦଳାଇ କାର୍ଯ୍ୟକ୍ଷମ ହୁଏ । 

୨୦୧୮ ମସିହାରେ ୟୁରୋପରେ ଏବଂ ୨୦୨୩ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭେଲମାନସେ ଆଲଫା ଅନୁମୋଦିତ ହୋଇଥିଲା ।  ଆଲଫା-ମାନୋସିଡୋସିସ୍ ପାଇଁ ଏହା ପ୍ରଥମ ରିପ୍ଲେସମେଣ୍ଟ ଥେରାପି ଥିଲା ।  ଯୁକ୍ତରାଜ୍ୟରେ ୨୦୨୨ ସୁଦ୍ଧା ଏହି ଔଷଧର ୧୦ ମିଗ୍ରା ପାଇଁ ୮୮୭ ପାଉଣ୍ଡ ଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki